L'Ajuntament homenatja Miguel Asensi Maicas per la seua trajectòria esportiva en les arts marcials
27 de febrer de 2018

L'alcalde de Llíria, Manolo Civera, ha fet entrega hui, a Ca la Vila, d'un reconeixement a Miguel Asensi Maicas, per la seua àmplia trajectòria dedicada a les arts marcials i la seua valuosa labor formativa en el món de l'esport a distintes generacions de la localitat.

Miguel Asensi, nascut a Llíria el 1945, es va iniciar des de jove en les arts marcials. Va començar amb el judo i es va decantar finalment pel karate. En els anys 80 va crear el gimnàs Edeta a Llíria, sent la primera escola de karate de la localitat i convertint-se en referent a la comarca del Camp del Túria en esta disciplina.

Després d'haver aconseguit recentment el 8 dan en karate, el Consistori ha volgut homenatjar l'esportista edetà per este grau, que només tenen quatre persones a la Comunitat Valenciana, a més d'aprofitar per agrair-li la seua aportació a l'esport local i difusió d'esta disciplina entre els més jóvens.

Entrega diplomes curs defensa personal

En el mateix acte s'han entregat també els diplomes del 9é Curs de Defensa Personal per a Dones, organitzat per l'Ajuntament de Llíria amb la col•laboració de la Fdereació de Comerç, i impartit pels agents de la Policia Local, Isabel Sánchez i José Navarro.

Més de 60 dones han participat en la present edició d'esta activitat on han rebut nocions prevenció i autoprotecció per a defendre's davant d'una possible agressió.